ΓΡΑΠΤΗ ΕΡΩΤΗΣΗ P-2583/00

υποβολή: Nelly Maes (Verts/ALE) προς την Επιτροπή

(25 Ιουλίου 2000)

Θέμα: Μέτρα για ασφαλέστερους προφυλακτήρες αυτοκινήτων

Στην Ευρωπαϊκή Ένωση 42 500 άνθρωποι χάνουν κάθε χρόνο τη ζωή τους σε αυτοκινητικά δυστυχήματα" από αυτούς 9 300 είναι πεζοί και ποδηλάτες. Οι περισσότεροι από αυτούς τους πεζούς και τους ποδηλάτες είναι νέοι και ηλικιωμένοι. Εξ αιτίας αυτής της κατάστασης, η Επιτροπή όρισε το Μάρτιο του 2000 προτεραιότητες με στόχο να ενισχυθεί η ασφάλεια των πεζών και των ποδηλατών.

Ωστόσο, η οδηγία που ανακοινώθηκε από τον Επίτροπο Liikanen (και αναμένεται να δημοσιευθεί την άνοιξη του 2000), η οποία προβλέπει για την αυτοκινητοβιομηχανία τηνποχρεωτική διενέργεια τεσσάρων εγκεκριμένων επιστημονικών δοκιμών, δεν έχει ακόμη παρουσιασθεί. Με τις τέσσερις αυτές δοκιμές διασφαλίζεται ότι, σε περίπτωση σύγκρουσης πεζών και ποδηλατών με αυτοκίνητο, προκαλούνται ελαφρότεροι τραυματισμοί από τον προφυλακτήρα και το καπό του αυτοκινήτου. Μελέτες έχουν αποδείξει ότι με τον τρόπο αυτό θα μπορούσαν να σώζονται 2 175 ανθρώπινες ζωές ετησίως στην ΕΕ.

Το ερώτημα που τίθεται είναι γιατί η εν λόγω ανακοινωθείσα και επειγόντως αναγκαία οδηγία δεν έχει εγκριθεί ακόμη. Κάθε μήνας καθυστέρηση σημαίνει ότι χάνονται 175 ανθρώπινες ζωές στην Ευρωπαϊκή Ένωση που θα μπορούσαν να είχαν σωθεί με μια τέτοια οδηγία.

Προτίθεται η Επιτροπή ναποβάλει αυτήν την οδηγία;

Εάν ναι, πότε ακριβώς;

Εάν ναι, προτίθεται η Επιτροπή να ενσωματώσει και τις τέσσερις δοκιμές (κνήμη, λεκάνη, κεφαλή ανηλίκου, κεφαλή ενήλικα) στην εν λόγω οδηγία ώστε να μην χάνονται ανθρώπινες ζωές;

Εάν ναι, προτίθεται η Επιτροπή να καταστήσειποχρεωτικές αυτές τις δοκιμές και τις συνδεόμενες με αυτές απαιτήσεις ασφάλειας για όλα τα νέα αυτοκίνητα;

Εάν όχι, μπορεί η Επιτροπή να τεκμηριώσει με επαρκώς ισχυρά επιχειρήματα τους λόγους για τους οποίους η οδηγία αυτή που έχει τόσο μεγάλη σημασία για τις ανθρώπινες ζωές δεν έχει (ακόμη) θεσπισθεί;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις P-2131/00, P-2133/00, P-2155/00, P-2156/00, P-2157/00, P-2158/00, E-2239/00, E-2385/00, E-2410/00, E-2462/00, P-2482/00, P-2493/00, P-2503/00, P-2579/00, P-2583/00, E-2610/00 και P-2760/00

(8 Σεπτεμβρίου 2000)

Η Επιτροπή συμμερίζεται τις απόψεις του Κοινοβουλίου σχετικά με την προαγωγή της οδικής ασφάλειας στην Κοινότητα και τις ανησυχίες που εξέφρασαν με σειρά ερωτήσεων τους ορισμένα Αξιότιμα Μέλη. Η έγκριση μέτρων για τη βελτίωση της οδικής ασφάλειας και τη μείωση του αριθμού των θυμάτων αποτελεί πρωταρχικό στόχο της πολιτικής της Επιτροπής.

Η Επιτροπή είναι πεπεισμένη ότι η βελτίωση της οδικής ασφάλειας αποτελεί ευθύνη όλων, ήτοι, της Κοινότητας, των εθνικών, περιφερειακών και τοπικών αρχών των κρατών μελών, της βιομηχανίας μηχανοκινήτων οχημάτων καθώς και των χρηστών του οδικού συστήματος. Μεταξύ των μέτρων που επιβάλλεται να ληφθούν συμπεριλαμβάνονται η βελτίωση τωνποδομών, της εκπαίδευσης των χρηστών του οδικού συστήματος και των οδηγών, των κωδίκων οδικής κυκλοφορίας, των τεχνικών ελέγχων καθώς και των διατάξεων περί παθητικής ασφάλειας για τα μηχανοκίνητα οχήματα.

Ως αναφέρουν ορισμένα Αξιότιμα Μέλη, η Επιτροπή στην ανακοίνωση(1) της 17 Μαρτίου 2000 με τίτλο Οι προτεραιότητες της οδικής ασφάλειας στην ΕΕ έκθεση προόδου και αξιολόγηση των δράσεων, ταυτοποίησε τα εμπρόσθια τμήματα των αυτοκινήτων που κρίνονται ασφαλέστερα για τους πεζούς και τους ποδηλάτες κάνοντας χρήση της έγκρισης τύπου και αναφερόμενη στις δυνατότητες της κείμενης νομοθεσίας ως μία από τις βραχυμεσοπρόθεσμες προτεραιότητες στον τομέα της οδικής ασφάλειας.

Η Επιτροπή γνωρίζει καλώς τους κινδύνους που συνεπάγονται για τους πεζούς και τους ποδηλάτες τα οδικά ατυχήματα. Το θέμα της ασφάλειας των πεζών εξετάσθηκε αναλυτικά κατά τους τελευταίους μήνες με τους ενδιαφερομένους. Όλοι οι εμπλεκόμενοι, συμπεριλαμβανομένων των κατασκευαστών αυτοκινήτων, έλαβαν μέρος στις αντίστοιχες διαβουλεύσεις και είχαν την ευκαρία ναποβάλλουν τις προτάσεις τους σχετικά με την καλύτερη δυνατή αντιμετώπιση του συγκεκριμένου θέματος. Οι συζητήσεις αυτές αφορούσαν επίσης την επίλυση προβλημάτων σχετικά με τις τεχνικές απαιτήσεις για τον ασφαλέστερο σχεδιασμό σε περίπτωση συγκρούσεων.

Το θέμα του σχεδιασμου των αυτοκινήτων κατά τρόπουν που να περιορίζονται οι τραυματισμοί σε περίπτωση ατυχημάτων σε χαμηλές ταχύτητες με πεζούς είναι τεχνικώς περίπλοκο. Ουσιαστικά πρόκειται για νέα προσέγγιση που δεν έχει δοκιμασθεί αλλού. Σημαντικό έργο έχει επιτελεσθεί όσον αφορά την ανάπτυξη ενός προτύπου

επιδόσεων για την παθητική ασφάλεια στα οχήματα. Δέον να σημειωθεί ότι η Ευρώπη κατέχει ηγετική θέση στον εν λόγω τομέα. Τα λαμβανόμενα μέτρα επιβάλλεται να βασίζονται σε τεκμηριωμένες διαδικασίες επιστημονικής αξιολόγησης. Το έργο αυτό απαιτεί χρόνο και παραμένει εισέτι ανολοκλήρωτο. Κατά τις συζητήσεις οι κατασκευαστέςπέβαλαν σχέδιο δέσμευσης για τις τεχνικές απαιτήσεις.

Δεδομένου ότι εξακολοθούν να εκκρεμούν ορισμένα τεχνικά θέματα, η Επιτροπή κάλεσε το Κοινό Κέντρο Έρευνών να συμβάλει στις αξιολογήσεις. Η Επιτροπή επιθυμεί να συμβάλλει στην πραγματοποίηση αναλυτικών διαβουλεύσεων με όλα τα ενδιαφερόμενα μέρη και προτίθεται να ενημερώσει το Κοινοβούλιο σχετικά με την πρόοδο των σχετικών συζητήσεων στις αρχές του φθινοπώρου. Η Επιτροπή δεν θα κάνει συμβιβασμούς σε ό,τι αφορά τον περιορισμό των τραυματισμών, είναι, εντούτοις, απαραίτητο να εξευρεθεί η καλύτερη τεχνική λύση που να αντικατοπτρίζει τις πλέον πρόσφατες των διαθεσίμων γνώσεων.

(1) COM(2000)125 τελικό.